Hysbysiad Preifatrwydd a Diogelu Data - Data am Staff

**Rhagair**

1. Prifysgol Aberystwyth (PA) yw'r Rheolwr Data ac mae wedi ymrwymo i ddiogelu hawliau ei staff cyflogedig yn unol â Deddf Diogelu Data (DDD) y Deyrnas Unedig a'r Rheoliad Cyffredinol ar Ddiogelu Data (GDPR) a gyflwynwyd yn 2018.

1. Dyma gyfeiriad y Rheolwr Data:

Prifysgol Aberystwyth

Y Dderbynfa

Campws Penglais

Aberystwyth

Ceredigion

SY23 3FL

**Pam mae'r Brifysgol yn prosesu data personol?**

1. Mae angen i'r Brifysgol brosesu data personol (gwybodaeth) am eu staff cyflogedig fel y bydd hi'n gallu:

*(i) gwneud y gwaith gweinyddol sy'n gysylltiedig â darpar aelodau o staff, y staff presennol a chyn-aelodau o'r staff, gan gynnwys gweithwyr hunangyflogedig, personél sydd ar gontract, staff dros dro a gweithwyr gwirfoddol;*

*(ii) gweinyddu'r prosesu denu a dethol staff;*

1. *gwneud y gwaith gweinyddol i'r rhai nad ydynt yn aelodau o staff y Brifysgol ond sydd ar gontract i ddarparu gwasanaethau ar ran y Brifysgol;*
2. *cynllunio a rheoli llwyth gwaith neu weithgareddau busnes y Brifysgol;*
3. *darparu gwasanaeth iechyd galwedigaethol;*
4. *gwneud y gwaith gweinyddu ar gyfer asiantau neu gyfryngwyr eraill;*
5. *rheoli'r gwaith gweinyddu pensiynau;*
6. *rheoli gwaith achosion, gan gynnwys materion disgyblu, anghydfod staff, tribiwnlysoedd cyflogaeth;*
7. *trefnu hyfforddiant a materion datblygu staff;*
8. *sicrhau bod y staff yn cael cymorth priodol yn eu swyddi;*
9. *ymgymryd â gwiriadau ar hanes ymgeiswyr am swyddi;*
10. *pwyso a mesur perfformiad y Brifysgol yn ôl yr amcanion cydraddoldeb fel y'u ceir yn Neddf Cydraddoldeb 2010.*

**Pa ddata sy'n cael ei brosesu?**

4. Mae'n bosib y bydd angen i'r Brifysgol brosesu ystod eang o ddata yn ymwneud â staff. Gallai'r dosbarthiadau o ddata gynnwys:

4.1 Manylion cyswllt personol megis enw, teitl, cyfeiriadau, rhifau ffôn, a chyfeiriadau ebost personol

4.2 Dyddiad geni

4.3 Rhywedd

4.4 Statws priodasol a dibynyddion

4.5 Perthynas/Cyswllt agosaf a gwybodaeth ar gyfer cysylltu mewn argyfwng

4.6 Rhif Yswiriant Gwladol

4.7 Manylion cyswllt banc, cofnodion cyflogres a gwybodaeth am statws treth unigolion

4.8 Gwybodaeth am gyflogau, absenoldeb gwyliau blynyddol, pensiynau a buddiannau

4.9 Dyddiad dechrau yn y swydd

4.10 Lleoliad ei swydd neu weithle

4.11 Copi o'r drwydded yrru

4.12 Copi o'r pasbort a, lle y bo'n berthnasol, ei fisa a'r ddogfennaeth ar ei hawl i weithio

4.13 Gwybodaeth am y broses denu staff (gan gynnwys copïau o’r ddogfennaeth ar yr hawl i weithio, manylion eich profiad, eich addysg a'ch hyfforddiant, llythyrau geirda a gwybodaeth arall a roddwyd mewn CV neu lythyr cyflwyno neu'n rhan o'r broses ymgeisio, a/neu gadarnhad eich bod wedi bodloni ymholiad i'r Gwasanaeth Datgelu a Gwahardd, os oes ei angen am y swydd)

4.14 Cofnodion cyflogaeth (gan gynnwys teitlau swyddi, hanes gwaith, oriau gwaith, cofnodion o hyfforddiant ac aelodaeth o gyrff proffesiynol)

4.15 Hanes cyflogaeth, buddiannau ac iawndal

4.16 Manylion am eich swyddogaeth(au) yn y Brifysgol, gan gynnwys unrhyw wybodaeth yn ymwneud â'ch gwaith yn y swyddogaeth(au) hynny (er enghraifft, copïau o wybodaeth am berfformiad gan gynnwys Adolygiadau Perfformiad a Datblygu, cofnodion am salwch)

4.17 Gwybodaeth ynghylch disgyblu a chwynion

4.18 Recordiadau ffilm o gamerâu cylch-cyfyng a gwybodaeth arall a gafwyd drwy ddulliau electronig megis cofnodion o gardiau allwedd

4.19 Gwybodaeth am sut y defnyddiwch ein systemau gwybodaeth a chyfathrebu.

4.20 Ffotograffau

4.21 Gwybodaeth am sut y defnyddiwch yr adnoddau a'r gwasanaethau academaidd ac anacademaidd rydym yn eu cynnig

4.22 Cofrestr Buddiannau, yn cwmpasu'r holl staff academaidd ac unrhyw staff cynorthwyol, sydd â buddiannau perthnasol i'w datgelu. Lle y bo'n berthnasol, efallai y byddwn ni'n ychwanegu data personol at y cofnodion hyn o'r parth cyhoeddus (e .e. eich cyhoeddiadau) neu ffynonellau eraill

5. Efallai y bydd rhywfaint o'r wybodaeth a brosesir yn cael ei diffinio'n wybodaeth sensitif neu, yn fwy penodol, yn cael ei diffinio'n 'data categori arbennig' yn ôl y GDPR), hynny yw

*tarddiad hil neu ethnig; safbwyntiau gwleidyddol;*

*cred grefyddol neu gredoau eraill tebyg;*

*aelodaeth o undeb llafur;*

*iechyd neu gyflwr corfforol neu feddyliol;*

*bywyd rhywiol;*

*geneteg;*

*a hunaniaeth unigryw fel y'i prosesir gan ddata biometrig.*

Efallai y bydd angen hefyd i'r Brifysgol brosesu gwybodaeth am euogfarnau troseddol, yn enwedig lle y cymerir gwiriadau DBS yn ymwneud â swyddogaethau penodol.

**Y sail gyfreithiol ar gyfer prosesu data**

1. Prosesir data personol am staff oherwydd bod hynny yn angenrheidiol er mwyn cyflawni'r contract rhwng aelodau'r staff a'r Brifysgol neu er mwyn cymryd camau i fynd i gontract o'r fath (CDPR 6 (1) (b)).

Mae rhywfaint o'r data hwnnw hefyd yn cael ei brosesu oherwydd bod rhwymedigaethau cyfreithiol penodol megis y rhai a fynnir gan ddeddfwriaeth iechyd a diogelwch a gofynion hysbysu i) Fisâu a Mewnfudo y DU a ii) yr Asiantaeth Ystadegau Addysg Uwch (GDPR 6 (1) (c)).

Gall fod hefyd amgylchiadau lle y bydd gofyn i chi roi mwy o wybodaeth, megis manylion yswiriant ar gyfer trefniadau teithio neu yrru pan fyddwch yn gwneud gwaith ar ran y Brifysgol. Yn yr achosion hyn, bydd y wybodaeth yn cael ei phrosesu gan ei bod hi er budd y Brifysgol fel rheolwr data.

1. Bydd rhywfaint o'r wybodaeth yn cael ei chadw ar ôl eich cyfnod cyflogaeth fel aelod o'r staff, yn unol â'r gofynion cyfreithiol a hefyd er mwyn parhau â'r gwaith gweinyddu pensiynau. Efallai y bydd amgylchiadau yn codi lle y bydd angen i'r Brifysgol gysylltu â'r staff, mewn cyswllt â'r dibenion hyn, ar ôl iddynt adael.

**Yr hawl i weld, rhannu a datgelu data am staff**

1. Fel rheol bydd manylion cyswllt staff i'w gweld yn gyhoeddus drwy Gyfeiriadur y Brifysgol. Bydd y rhain yn cynnwys enw, teitl y swydd, yr adran, cyfeiriad gwaith, e-gyfeiriad a rhif ffôn. Mae rhai amgylchiadau lle y gellir hepgor rhai manylion ar gais. Efallai y bydd gwybodaeth bellach ar gael, megis manylion CV, ffotograffau a diddordebau ymchwil, ar y gwefannau adrannol neu gyfadrannol er mwyn hybu gwaith y Brifysgol a gwaith aelodau unigol o'r staff academaidd. Gall hyn fod ar gael yn awtomatig yn achos aelodau o'r staff academaidd, er mwyn hwyluso cyswllt â myfyrwyr a phartïon allanol, ond yn achos y staff anacademaidd (ac eithrio'r staff ac iddynt ddyletswyddau cyswllt uniongyrchol a ddisgrifir isod) dim ond gyda chaniatâd yr aelod unigol o staff dan sylw y dylai hynny ddigwydd. Efallai y bydd manylion cyswllt staff sy'n ymwneud â gwaith ymchwil, yn ogystal â gwybodaeth am eu meysydd ymchwil, yn cael eu rhannu ar amrywiaeth o lwyfannau, ac y bydd rhai o'r llwyfannau hynny'n cael eu darparu gan gwmnïau neu sefydliadau allanol.
2. Efallai y bydd disgwyl i'r staff sydd â dyletswyddau yn ymdrin â chwsmeriaid neu â chyswllt uniongyrchol â'r cyhoedd wisgo bathodynnau enw fel y bo'n briodol, ac efallai y bydd eu henw i'w weld ar dderbynyddion til. Efallai y bydd enwau a ffotograffau i'w gweld ar hysbysfyrddau hefyd.
3. Bydd data personol ar faterion gwaith staff o ddydd i ddydd (e.e. manylion cyswllt, presenoldeb a manylion talu) fel rheol ar gael i staff Adnoddau Dynol ac i reolwyr llinell, uwch rheolwyr a gweinyddwyr yr adran berthnasol. Dim ond o fewn amgylchiadau mwy cyfyngedig y bydd data personol sensitif ('categorïau arbennig') yn cael ei rannu, megis lle y bydd angen busnes dilys, rhwymedigaeth neu ddyletswydd gyfreithiol, yn gofyn am hynny, e.e. manylion anabledd. Efallai y bydd data sensitif hefyd yn cael ei rannu ag unigolion sydd ar gontract i ddarparu cymorth i staff, megis arbenigwyr iechyd galwedigaethol. Pan gynhelir prosesau penodol, megis archwiliadau neu banelau apêl, efallai y caiff uwch staff eraill yn y Brifysgol ac aelodau o Gyngor y Brifysgol weld data personol, gan gynnwys categorïau o ddata sensitif.
4. Microsoft sy'n darparu gwasanaeth ebost a chalendr y Brifysgol. Mae cynnwys y cyfrifon ebost a chalendr felly yn cael ei ddal gan y trydydd parti hwnnw yn unol â'r ddeddfwriaeth diogelu data. Mae gan y Brifysgol gontract ysgrifenedig ar waith er mwyn sicrhau diogelwch y data personol sy'n eiddo i'r Brifysgol.

12. Mae'r Brifysgol yn gweithredu system o gamerâu cylch-cyfyng ar ei safleoedd er mwyn sicrhau amgylchedd mwy diogel i'w myfyrwyr, ei staff ac i ymwelwyr â'r Brifysgol. Oherwydd natur system o'r fath, mae'n debyg y bydd hi'n dal delweddau o'r staff yn aml. Mae'r camerâu cylch-cyfyng wedi'u cyfyngu i 'fannau cyhoeddus', sef lleoliadau a ddefnyddir yn rheolaidd gan staff a myfyrwyr a ffyrdd agored, ac nis defnyddir er mwyn monitro'r staff. Ni ddefnyddir y delweddau heblaw mewn amgylchiadau na allai'r Brifysgol yn rhesymol eu hanwybyddu, er enghraifft os oes risg, neu achlysur gwirioneddol, o weithgaredd troseddol, os ceir honiad o gamymddwyn difrifol neu os yw'n bosib y bydd ymddygiad staff yn peri risg i bobl eraill. Os defnyddir delweddau mewn unrhyw gamau disgyblu, bydd yr aelod unigol o staff dan sylw yn cael gweld y darnau perthnasol o ffilm o'r camerâu cylch-cyfyng.

13. Bydd y Brifysgol yn datgelu rhywfaint o ddata personol, yn unol â'r trefniadau statudol ac arferol, i sefydliadau allanol lle y bo'n briodol. Mae'r sefydliadau allanol hyn yn cynnwys:

* 1. Yr Asiantaeth Ystadegau Addysg Uwch (HESA). Ceir manylion yn: [https://www.hesa.ac.uk/about/regulation/data-protection/notices a](https://www.hesa.ac.uk/about/regulation/data-protection/notices) <https://www.aber.ac.uk/en/hr/policy-and-procedure/hesa/>
	2. Fisâ a Mewnfudo'r DU
	3. Cyllid a Thollau EM
	4. Cynlluniau pensiwn - gan gynnwys yr USS ac eraill (yn unol â'r hyn a ddatgenir yn rheolau'r pensiwn)
	5. Noddwyr ymchwil, cyrff cyllido ac asiantaethau sy'n gweithio ar gontract ar ran y cyrff hynny
	6. Undebau llafur
	7. Darpar gyflogwyr (os gofynnir am lythyr geirda)
	8. Yr Asiantaeth Budd-daliadau, yn unol â gofynion Deddf Gweinyddu Nawdd Cymdeithasol 1992
	9. Yr Asiantaeth Cynnal Plant/y Gwasanaeth Cynhaliaeth Plant, yn unol â gofynion Rheoliadau Gwybodaeth Cynhaliaeth Plant 2008 (rhif 2551)
	10. Cyngor Cyllido Addysg Uwch Cymru
	11. Archwilwyr, yswirwyr a chyfreithwyr sy'n gweithredu ar ran y Brifysgol neu ar ran cyrff y llywodraeth
	12. Cyrff proffesiynol (e.e. Cymdeithas y Gyfraith) - os oes angen gwneud hynny er mwyn achredu cyrsiau neu er mwyn cynnal dyletswyddau contractiol

(xii) Cyrff eraill y mae'r Brifysgol yn cydweithio â hwy ar brosiectau ymchwil

14. Gellir rhyddhau data personol yn unol â Deddf Rhyddid Gwybodaeth 2000 os nad yw rhyddhau'r data hwnnw yn torri'r ddeddfwriaeth diogelu data.

15. Gellir datgelu data personol hefyd pan fydd yn ofynnol gan y gyfraith, neu os oes buddiant dilys, neu ar gais yr heddlu neu'r gwasanaethau diogelwch, gan gynnwys cais a wneir yn ôl y ddyletswydd ‘Atal’ a osodwyd ar y Brifysgol gan Ddeddf Gwrthderfysgaeth a Diogelwch 2015.

1. Mae'r Brifysgol yn cael defnyddio cwmnïau allanol fel proseswyr data er mwyn gwneud rhai swyddogaethau gweinyddol ar ran y Brifysgol. Pan fydd hyn yn digwydd, bydd contract ysgrifenedig ar waith er mwyn sicrhau y bydd unrhyw ddata personol a ddatgelir i'r trydydd parti hwnnw yn cael ei ddal yn unol â'r ddeddfwriaeth diogelu data. Gall rhai o'r prosesau hyn (e.e. trefnu ac archebu teithiau) olygu bod y staff yn darparu data personol yn uniongyrchol i ddarparwyr gwasanaethau allanol.
2. Fel rheol, ni fydd y Brifysgol yn rhannu'ch data personol â phartïon allanol sydd y tu allan i'r UE heblaw'ch bod wedi rhoi'ch caniatâd. Serch hynny, efallai y ceir amgylchiadau pan rennir gwybodaeth heb gael cydsyniad. Ni fydd hynny’n digwydd oni bai:
	* 1. bod yr UE wedi dod i'r casgliad bod gan y drydedd wlad honno safon ddigonol o ddiogelwch
		2. bod y wybodaeth yn cael ei datgelu i gwmni yn yr Unol Daleithiau sydd wedi ymrwymo i egwyddorion 'Privacy Shield'.
		3. bod angen diogleu'ch buddiannau hanfodol; er enghraifft os oes argyfwng meddygol
		4. bod angen rhannu gwybodaeth er mwyn cyflawni contract rhyngoch chi a'r Brifysgol
		5. bod angen rhannu gwybodaeth at ddibenion cael cyngor cyfreithiol neu at ddibenion unrhyw achos cyfreithiol
3. Mae'r Brifysgol yn cadw data personol (gan gynnwys y data sy'n ymwneud â'i staff cyflogedig) yn unol â'i hamserlenni cadw sefydledig a'r amserlenni cadw enghreifftiol a sefydlwyd gan y Cyd-Bwyllgor Systemau Gwybodaeth (JISC).

**Hawliau Testun y Data**

1. Yn ôl y ddeddfwriaeth diogelu data gyfredol, mae gan unigolion yr hawl i gael copi o'r wybodaeth bersonol y mae'r Brifysgol yn ei dal amdanynt, ac mae hawl codi gwrthwynebiad i brosesu data sy'n achosi niwed a thrallod diangen a sylweddol.

Dylid nodi, er bod hawl gwrthwynebu, o dan rai amgylchiadau efallai y bydd angen i'r Brifysgol ddal rhyw wybodaeth benodol er mwyn cynnal ei busnes dilys ac i gydymffurfio ag adrannau penodol o'r Ddeddf Diogelu Data neu'r GDPR. Os bydd unigolion am drafod unrhyw wrthwynebiadau neu bryderon, dylent gysylltu â'r Swyddog Diogelu Data drwy ebostio i'r e-gyfeiriad isod.

1. Cewch ragor o wybodaeth am yr hawliau sydd gan destunau data yma: [https://www.aber.ac.uk/cy/infocompliance/policies/dp/data-subject-rights/ ac mae mwy o wybodaeth ar gael o Swyddfa'r Comisiynydd Gwybodaeth (](https://www.aber.ac.uk/en/infocompliance/policies/dp/data-subject-rights/)[https://ico.org.uk/). Os oes gennych unrhyw ymholiadau ynghylch prosesu data personol am y staff yn y Brifysgol, cysylltwch â'r Rheolwr Diogelu Data yn infocompliance@aber.ac.uk](https://ico.org.uk/)

**Y tro diwethaf y diwygiwyd y testun: Gorffennaf 2019. Yr adolygiad nesaf: Gorffennaf 2020.**